Babelscape/SREDFM huggingface dataset:
Φράνκφουρτερ ΦΚ Βικτόρια

Η Φράνκφουρτερ ΦΚ Βικτόρια ήταν γερμανική ποδοσφαιρική ομάδα από την Φρανκφούρτη (Όντερ), Βραδεμβούργο. Η ομάδα είχε ιδρυθεί στη Λαοκρατική Δημοκρατία της Γερμανίας σαν η στρατιωτική ομάδα "SV Vorwärts der HVA Leipzig" το 1951 στην Λειψία. Το 1953 η ομάδα μετακινήθηκε στο Βερολίνο και χρησιμοποίησε το όνομα "ΖΣΚ Φόρβερτς Βερολίνου". Τον Οκτώβριο του 1956 μετονομάστηκε σε "ΖΑΣΚ Φόρβερτς Βερολίνου" και το 1957 σε "ΑΣΚ Φόρβερτς Βερολίνου". Στη συνέχεια μετονομάστηκε σε "ΣΚ Φόρβερτς Βερολίνου".

Η ομάδα κατέκτησε δύο φορές το Κύπελλο Λ.Δ. Γερμανίας (ποδόσφαιρο ανδρών) και 6 φορές την Ομπερλίγκα. Το 1971 μετακινήθηκε στην Φραγκφούρτη (Όντερ). Τη δεκαετία του 1980 συμμετείχε στο Κύπελλο ΟΥΕΦΑ 4 φορές. Μετά τη Γερμανική επανένωση το 1990 η ομάδα διέκοψε τις σχέσεις τις με το στρατό και μετονομάστηκε σε "ΦΚ Βικτόρια Φραγκφούρτη/Όντερ. Μετά από οικονομικά προβλήματα, αναδιοργανώθηκε και μετονομάστηκε σε "Φράνκφουρτερ ΦΚ Βικτόρια". Την 1η Ιουλίου 2012 ενοποιήθηκε με την MSV Eintracht Frankfurt δημιουργώντας την 1. ΦΚ Φραγκφούρτη.
Προβηγκία-Άλπεις-Κυανή Ακτή

Η Προβηγκία-Άλπεις-Κυανή Ακτή (γαλλικά: Provence-Alpes-Côte d'Azur, προφορά: ) είναι μια από τις 18 Διοικητικές Περιφέρειες στα Νοτιοανατολικά της Γαλλίας. Τις περισσότερες φορές καταγράφεται με την συντομογραφία PACA, πρωτεύουσά της είναι η Μασσαλία. 

Η ευρύτερη περιοχή αποτελείται από την πρώην Γαλλική κομητεία στην Προβηγκία με τις γύρω περιοχές : την πρώην παπική έδρα στην Αβινιόν, την Νίκαια που ανήκε παλιότερα στο Βασίλειο της Σαρδηνίας με την ευρύτερη παραλία της περιοχής που είναι γνωστή σαν Κυανή Ακτή και το νοτιοανατολικό τμήμα της πρώην Γαλλικής επαρχίας της Ντωφινέ στις Γαλλικές Άλπεις. Η περιοχή που ήταν γνωστή παλιότερα με τα αρχικά "PACA" τον Δεκέμβριο του 2017 πήρε την επίσημη ονομασία "Γαλλικός Νότος". Η έκταση της Περιφέρειας είναι 2.012 τετραγωνικά χιλιόμετρα και ο πληθυσμός της 4.935.576 κάτοικοι.
Βίνερ ΑΚ

Η Βίνερ ΑΚ είναι ένας αυστριακός, αθλητικός σύλλογος από τη Βιέννη. Μεταξύ άλλων διαθέτει τμήματα ποδοσφαίρου και Χόκεϊ επί χόρτου.
Σκάλδης

<br>

Ο Σκάλδης (αγγλ. Scheldt, γαλλ. Escaut (Εσκώ), φλαμανδ. και ολλανδ. Schelde (Σχέλντε)) είναι ποταμός της δυτικής Ευρώπης, με μήκος 435 χιλιόμετρα. Πηγάζει από τη βόρεια Γαλλία, ρέει κυρίως μέσα από το Βέλγιο και καταλήγει στην Βόρεια Θάλασσα διασχίζοντας ολλανδικό έδαφος. Μαζί με τον Κάτω Ρήνο και τον Μεύση αποστραγγίζει μία από τις πιο πυκνοκατοικημένες περιοχές στον κόσμο, ενώ ως υδάτινη αρτηρία, με τις πολλές διώρυγες που τον τέμνουν και τους πλωτούς παραποτάμους του, εξυπηρετεί μία περιοχή που περιλαμβάνει την γεωργικά ανεπτυγμένη Πεδιάδα της Φλάνδρας, τα υφαντουργικά κέντρα του Βελγίου, τα ανθρακωρυχεία της βόρειας Γαλλίας και το βιομηχανικό σύμπλεγμα Λιλ - Ρουμπαί-Τουρκουέν. Κύριοι παραπόταμοί του είναι οι Σκαρπ, Λυς, Ντέντερ (ή, στα γαλλικά, Νταντρ) και Ρύπελ.

Τον ποταμόκολπό του αποτελούσαν άλλοτε δύο δίαυλοι, ο Ανατολικός και ο Δυτικός Σκάλδης (Όοστερσχελντε και Βέστερσχελντε). Το 1866, όμως, ο Ανατολικός Σκάλδης αναχωματώθηκε, αλλά ένας βραχίονας του Δυτικού Σκάλδη με ελάχιστο βάθος 7 μέτρα επιτρέπει στα πλοία να προσεγγίζουν στην Αμβέρσα. Με τον άνω ρου του εγκιβωτισμένο, ο ποταμός είναι πλωτός επί 200 περίπου χιλιόμετρα στο Βέλγιο και επι 48 στην Γαλλία. Στις γνωστές πόλεις που βρίσκονται στις όχθες του ανήκουν οι Καμπραί και Βαλανσιέν στην Γαλλία και Τουρναί, Οντενάρντ, Γάνδη και Αμβέρσα στο Βέλγιο. Το πιο πολυσύχναστο τμήμα του Σκάλδη εκτείνεται μεταξύ Αμβέρσας και Γάνδης. Η Διώρυγα Σαιν-Καντέν τον συνδέει με το ποτάμιο σύστημα Σάμπρ-Μεύση. Από την Γάνδη, η Διώρυγα Γάνδης-Τέρνεζεν συνδέεται άμεσα με τον Δυτικό Σκάλδη, ενώ η μικρή Διώρυγα Γάνδης-Οστένδης καταλήγει στη Βόρεια Θάλασσα.


Κατηγορία:Ποταμοί της Γαλλίας
Κατηγορία:Ποταμοί του Βελγίου
Lessons in Violence

Το Lessons in Violence είναι συλλογή τραγουδιών του αμερικάνικου thrash metal συγκροτήματος Exodus, η οποία κυκλοφόρησε μέσω της δισκογραφικής εταιρείας "Combat Records" στις 9 Ιουνίου 1992.

Η συλλογή αυτή περιλαμβάνει κομμάτια από τα τρία πρώτα άλμπουμ του συγκροτήματος, όπως και τη διασκευή στο ""Dirty Deeds Done Dirt Cheap" των AC/DC από το ζωντανά ηχογραφημένο "Good Friendly Violent Fun".

Από την αρχική κυκλοφορία του "Lessons in Violence"" μέχρι τον Ιανουάριο του 2007, 21.000 αντίτυπα της συλλογής είχαν πουληθεί στις Ηνωμένες Πολιτείες.
1. ΦΚ Τάτραν Πρέσοβ

Η 1. ΦΚ Τάτραν Πρέσοβ είναι μια σλοβακική, επαγγελματική ποδοσφαιρική ομάδα από την πόλη Πρέσοβ. Ιδρύθηκε στις 25 Μαΐου 1898 και είναι η δεύτερη παλαιότερη ποδοσφαιρική ομάδα στη Σλοβακία. Συμμετέχει στο Πρωτάθλημα ποδοσφαίρου Σλοβακίας. Έδρα της ομάδας είναι το Tatran Stadium, χωρητικότητας 5410 θεατών.
1. ΦΚ Λοκομοτίβ Λειψίας

Η 1. ΦΚ Λοκομοτίβ Λειψίας είναι μια γερμανική ποδοσφαιρική ομάδ από την Λειψία. Ιδρύθηκε το 1893. Έδρα της ομάδας είναι το Bruno-Plache-Stadion, χωρητικότητας 15600 θεατών.
Λανγκντόκ-Ρουσιγιόν

Το Λανγκτόκ-Ρουσιγιόν είναι πρώην περιοχή της Γαλλίας η οποία αποτελείται από πέντε συνολικά νομούς. Με την εδαφική μεταρρύθμιση του 2014, το Λανγκντόκ-Ρουσιγιόν και τα Μιντί-Πυρηναία αποτελούν πλέον τη νέα διοικητική περιοχή Οξιτανία. 

Το Λανγκτόκ-Ρουσιγιόν συνορεύει στα νότια με την Ισπανία, την Ανδόρρα και την Μεσόγειο Θάλασσα (τον Κόλπο του Λέοντα), καθώς και τις παρακάτω γαλλικές περιοχές: Προβηγκία-Άλπεις-Κυανή Ακτή, Ρον-Αλπ, Ωβέρνη, Μιντί-Πυρηναία. 

Αρκετές είναι οι φυσικές περιοχές που λειτουργούν ως φυσικό της σύνορο: τα Πυρηναία, τη ράχη του Λωραζαί, τα Σεβέν, καθώ και ο ποταμός Ρον. Αρκετοί ήταν οι γεωγράφοι που παρομοίασαν την περιοχή, λόγω της μορφής της, με ένα αμφιθέατρο με θέα προς την θάλασσα, αναφερόμενοι στα βουνά και στις κοιλάδες του Λανγκντόκ και του Ρουσιγιόν.

Δύο τοπικές γλώσσες είναι ιστορικά παρούσες στο Λανγκντόκ-Ρουσιγιόν: τα οξιτανικά (λανγκεντοκιανά, ωβερνιά, προβηγκικά) και τα καταλανικά. Η ονομασία της περιοχής είναι στα οξιτανικά "Lengadòc-Rosselhon" και στα καταλανικά "Llenguadoc-Rosselló" .
Έργκριτε ΙΣ

Η Έργκριτε ΙΣ (σουηδικά: "Örgryte Idrottsällskap") είναι ένας σουηδικός, αθλητικός σύλλογος από το Γκέτεμποργκ. Έχει 4 τμήματα: Μπόουλινγκ, Ποδόσφαιρο, Στίβος και Πάλη. Περισσότερο γνωστός είναι για το ποδοσφαιρικό του τμήμα. Είναι η παλαιότερη ομάδα στη Σουηδία. Έχει ιδρυθεί το 1887. Συμμετέχει στην Σούπερεταν. Έδρα της ομάδας είναι το Gamla Ullevi, χωρητικότητας 18800 θεατών.
Γκράτσερ ΑΚ

Η Γκράτσερ ΑΚ ή ΓΚΑΚ (GAK) είναι αθλητικός σύλλογος από την πόλη Γκρατς της Αυστρίας. Ιδρύθηκε στις 18 Αυγούστου 1902. Η ποδοσφαιρική ομάδα ήταν μία από τις παραδοσιακές ομάδες της χώρας, με πιο πετυχημένη τη δεκαετία 1995-2005. Άλλα τμήματα που διατηρεί ο σύλλογος είναι της καλαθοσφαίρισης, των καταδύσεων και του τέννις.

Κατόπιν χρόνιων οικονομικών προβλημάτων και τριών αιτήσεων πτώχευσης μεταξύ 2007 και 2012 που ξεπεράστηκαν, ο σύλλογος, που στο μεταξύ είχε αναγκαστεί να κλείσει το επαγγελματικό τμήμα και να παραταχθεί στην ερασιτεχνική τρίτη κατηγορία με παίκτες από το φυτώριό του, αναγκάστηκε τελικά στις 30 Οκτωβρίου 2012 να αναστείλει τη λειτουργία του ποδοσφαιρικού του τμήματος. Φίλοι και μέλη της ομάδας ίδρυσαν μια νέα ομάδα με την ίδια σχεδόν επωνυμία, αρχικά GAK 2012, εν συνεχεία λόγω δικαιωμάτων ονόματος GAC (Grazer Allgemeiner Club für Fußball) ως παρακλάδι του αρχικού σωματείου και τελικά κατόπιν επανασύστασης του αρχικού σωματείου και απορρόφησης του νέου ξανά Γκράτσερ ΑΚ (GAK). Η ομάδα λόγω της διάλυσής της ξεκίνησε από την κατώτερη τοπική (όγδοη) κατηγορία, αλλά λόγω της ισχυρής υποστήριξης κατάφερε με συνεχείς ανόδους να ανέλθει το 2019 στη δεύτερη κατηγορία της Αυστρίας και να επανέλθει έτσι στο επαγγελματικό ποδόσφαιρο.
ΣΚ Τασμάνια 1900 Βερολίνου

Η ΣΚ Τασμάνια 1900 Βερολίνου ήταν μια γερμανική, ποδοσφαιρική ομάδα από το Βερολίνο. Ιδρύθηκε στις 2 Ιουνίου 1900 και διαλύθηκε το 1973. Ήταν ιδρυτικό μέλος της Γερμανικής Ποδοσφαιρικής Ομοσπονδίας στη Λειψία το 1900. Την περίοδο 1965-66 συμμετείχε στην Μπουντεσλίγκα, έχοντας τη χειρότερη επίδοση στην ιστορία της διοργάνωσης.
Μασίφ Σαντράλ

Το [[Πυΐ ντε Σανσύ]] (1886 μέτρα)
Ο Κεντρικός Ορεινός Όγκος ή Κεντρική Οροσειρά ή Μασίφ Σαντράλ ή Μασίφ Σεντράλ (γαλλ. "Massif Central") είναι ορεινή περιοχή της νοτιοκεντρικής Γαλλίας. Ορίζεται δυτικά και βορειοδυτικά από τα βαθύπεδα της Ακουιτανίας και την λεκάνη του Λίγηρα, ανατολικά από την κοιλάδα Ροδανού-Σον και νότια από τις Μεσογειακές ακτές του Λανγκεντόκ. Καταλαμβάνει το 1/6 περίπου του γαλλικού εδάφους (90.665 τετραγωνικά χιλιόμετρα) και αποτελείται κυρίως από οροπέδια με υψόμετρο 600 ως 900 μέτρα. Υψηλότερες κορυφές είναι η Πυΐ ντε Σανσύ (1.885 μέτρα) και η Πλομ ντυ Καντάλ (1.858). Το υπόβαθρο της περιοχής αποτελείται στο μεγαλύτερο μέρος του από κρυσταλλικά πετρώματα, κυρίως γρανίτη, γνεύσιο και σχιστόλιθο.

Φυσιογραφικά, στον Κεντρικό Ορεινό Όγκο διακρίνονται επτά περιοχές: ο ορεινός όγκος Μορβάν, στα βορειοανατολικά· οι ανατολικές παρυφές, που περιλαμβάνουν την κοιλάδα Ροδανού-Σον και την ιστορική περιοχή Σεβέν· τα κεντρικά υψίπεδα, που χαρακτηρίζονται από ηφαιστειακούς κώνους και οροπέδια· η Γκραν-Κως, μία φυσική περιοχή με υδροπερατούς ασβεστολίθους, όπου οι ποταμοί Ταρν και Λο έχουν δημιουργήσει επιβλητικά φαράγγια· τα νοτιοδυτικά υψίπεδα Σεγκαλά, Λακών και Μοντάν Νουάρ· η περιοχή των ποταμών Λίγηρα και Αλιέ,στα βόρεια.

Στα λιβάδια των εσωτερικών οροπεδίων εκτρέφονται βοοειδή, ενώ στις άγονες περιοχές της περιφέρειας πρόβατα. Στα κεντρικά οροπέδια της Ωβέρνης παράγονται τα φημισμένα τυριά "Καντάλ" και "Μπλε Σων-Νεκταίρ", και στην Γκραν-Κως το περίφημο τυρί Ροκφόρ, από πρόβειο γάλα. Καλλιεργούνται αμπέλια, οπωροφόρα δένδρα, δημητριακά, πατάτες, ζαχαρότευτλα και παράγονται ζωοτροφές.

Η εξόρυξη γαιάνθρακα στο Σαιντ-Ετιέν, στην Αλές και στο Μπλανζύ είχε ως αποτέλεσμα την ανάπτυξη της χαλυβουργίας και της μεταλλουργίας στην περιοχή Σαιντ-Ετιέν. Η Εταιρεία Ελαστικών Μισελάν παράγει ελαστικά αυτοκινήτου στο Κλερμόν-Φεράν, ενώ η Λιμόζ είναι από παλιά γνωστή για τις θαυμάσιές της πορσελάνες. Υπάρχουν πολλές άλλες βιομηχανίες, ένας σταθμός πυρηνικής ενέργειας και πολλά υδροηλεκτρικά εργοστάσια. Αξιόλογα τουριστικά κέντρα είναι οι πόλεις Βισύ, Λε Πυΐ και Μιγιώ.
Μασιφ Σεντρ
ΦΚ Πίρμασενς

Η ΦΚ Πίρμασενς είναι μια γερμανική ποδοσφαιρική ομάδα από την πόλη Πίρμασενς. Ιδρύθηκε το 1903. Έδρα της ομάδας είναι το Sportpark Husterhöhe, χωρητικότητας 10000 θεατών. Συμμετέχει στην Regionalliga Südwest. Τις περιόδους 1974-75 και 1975-76 συμμετείχε στην 2η Μπούντεσλιγκα.
ΦφΛ Οσναμπρύκ

Ο ΦφΛ Οσναμπρύκ είναι γερμανικός αθλητικός σύλλογος από την πόλη Οσναμπρύκ της Κάτω Σαξονίας, που ιδρύθηκε το 1899. Διαθέτει τμήματα καλαθοσφαίρισης, γυμναστικής, κολύμβησης, επιτραπέζιας αντιπτέρισης και αντισφαίρισης, αλλά είναι περισσότερο γνωστός για το ποδοσφαιρικό του τμήμα. Η ποδοσφαιρική ομάδα αγωνίζεται τη σεζόν 2019-20 ξανά στην 2. Μπούντεσλιγκα, ως πρωταθλήτρια της 3ης Λίγκα. Έδρα της ομάδας είναι το Osnatel-Arena χωρητικότητας 16.130 θεατών. Τα χρώματα της ομάδας είναι το μωβ και το λευκό. Η υψηλότερη κατηγορία στην οποία έχει αγωνιστεί είναι η 2η Μπούντεσλιγκα, ενώ η καλύτερη θέση που έχει καταλάβει είναι η 6η τη σεζόν 1986-87, όπου συγκέεντρωσε 44 βαθμούς. Ντέρμπι θεωρούνται οι αναμετρήσεις της με την "ΣΦ Μέπεν," την "Πρόισεν Μύνστερ" και άλλες ομάδες της Κάτω Σαξονίας, όπως τις "Άιντραχτ Μπράουνσβαϊγκ", "Αννόβερο 96", "ΦφΛ Όλντενμπουργκ" και "Κίκερς Έμντεν".
Ιλ-ντε-Φρανς

Η Ιλ-ντε-Φρανς (γαλλικά: "Île-de-France" «Νήσος της Γαλλίας»), η οποία είναι επίσης ιδιαιτέρως γνωστή με την ονομασία « παριζιάνικη περιοχή », είναι ιστορική και διοικητική περιοχή της Γαλλίας. Πρόκειται για μια περιοχή με ιδιαίτερη δημογραφική πυκνότητα, η οποία αποτελεί από μόνη της ποσοστό 18,8 % επί του συνολικού πληθυσμού της μητροπολιτικής Γαλλίας, κάτι που την καθιστά ως την περιοχή με τον μεγαλύτερο πληθυσμό (11,79 εκατομμύρια κάτοικοι το 2010) και την μεγαλύτερη δημογραφική πυκνότητα (981,3 κατ/τ.χλμ.) στη Γαλλία. Οι κάτοικοί της φέρουν την ονομασία "Franciliens" (προφορά: Φρανσιλιάν). Βρίσκεται επικεντρωμένη σε πολύ μεγάλο βαθμό γύρω από την μητροπολιτική περιοχή του Παρισιού, η οποία εκτείνεται στο 23,7 % της συνολικής έκτασης της περιοχής, ωστόσο κατοικεί σε αυτή το 88,7 % του συνολικού της πληθυσμού. Η αστική περιοχή του Παρισιού καλύπτει, όσο γι'αυτήν, σχεδόν το σύνολο της έκτασης της Ιλ-ντε-Φρανς.

Με ένα ακαθάριστο εγχώριο προϊόν της τάξεως των 572.398 εκατομμυρίων ευρώ και ένα ακαθάριστο εγχώριο προϊόν ανά κάτοικο της τάξεως των 48.378 ευρώ το 2010, πρόκειται δίχως αμφιβολία για την περιοχή της Γαλλίας με το μεγαλύτερο εγχώριο ακαθάριστο προϊόν. Η Ιλ-ντε-Φρανς αποτελεί, επίσης, σημαντικό χρηματοοικονομικό πόλο για το σύνολο της Ευρώπης, καθώς αποτελεί την δεύτερη ευρωπαϊκή περιοχή όσον αφορά το εγχώριο ακαθάριστο προϊόν, μόλις πίσω από την Βόρεια Ρηνανία-Βεστφαλία και την έκτη τη τάξει περιοχή της Ευρώπης με βάση το εγχώριο ακαθάριστο προϊόν ανά κάτοικο και την αξία σε μονάδες αγοραστικής δύναμης, ευρισκόμενη πίσω από την Μητροπολιτική Περιοχή της Πράγας στην Τσεχία, ωστόσο μπροστά από το Σάουδερν εντ Ίστερν (Δουβλίνο) της Ιρλανδίας.
Φρανς-Κοντέ

Η Φρανς-Κοντέ ("Franche-Comtât" στα αρπιτανικά, "Fraintche-Comtè" στα φραν-κοντουά) είναι πολιτισμική, ιστορική και διοικητική περιοχή της Γαλλίας, που περιλαμβάνει τέσσερις νομούς: το Ντουμπ, το Ζυρά, την Ωτ-Σον και το Έδαφος του Μπελφόρ. Με συνολική έκταση της τάξεως των 16.202 τ.χλμ., η περιοχή αποτελεί το 3% της συνολικής εδαφικής έκτασης της Μητροπολιτικής Γαλλίας. Οι δύο αστικοί και οικονομικοί πόλοι είναι η τοπική πρωτεύουσα, η Μπεζανσόν, μαζί με τη μητροπολιτική της περιοχή, η οποία έχει συνολικό πληθυσμό περίπου κατοίκων, καθώς και η αστική περιοχή του Μπελφόρ-Μονμπελιάρ, η οποία έχει συνολικό πληθυσμό της τάξεως των .

Η ονομασία της περιοχής προέρχεται από τον όρο "franche comté de Bourgogne" ("κομητεία της Βουργουνδίας"), ενώ σημειώνεται ότι η λέξη "comté" μπορούσε να είναι και θηλυκού γένους στα αρχαία γαλλικά (η σημερινή Περιοχή της Βουργουνδίας, ήταν το "Δουκάτο της Βουργουνδίας"). Η Φρανς-Κοντέ είναι μία από τις λίγες γαλλικές περιοχές, των οποίων η σημερινή εδαφική έκταση αντιστοιχεί, σε αρκετό βαθμό, με κάποια παλιά βασιλική επαρχία, αν και μετά τον 20ό αιώνα η περιοχή περιλαμβάνει στα εδάφη της και το Έδαφος του Μπελφόρ, το οποίο ήταν, αρχικώς, μία απλή χώρα-χρήστης της γλώσσας Όιλ, που αποτελούσε τμήμα της Αλσατίας. Σήμερα το έδαφος της Φρανς-Κοντέ αποτελείται κυρίως από την παλιά επαρχία της Φρανς-Κοντέ (ή "Φρανς-Κοντέ της Βουργουνδίας"), την Κομητεία του Μονμπελιάρ και το Έδαφος του Μπελφόρ, το οποίο ήταν τμήμα της Αλσατίας, που δεν προσαρτήθηκε από τους Πρώσους το 1871. Η σχετική αυτή ιστορική ενότητα, η οποία σημαδεύτηκε από τη σημαντική αυτονομία την οποία έχαιρε η Κομητεία της Βουργουνδίας κατά το παρελθόν (κυρίως όσο βρισκόταν υπό τον έλεγχο των Αψβούργων), εξηγεί σε μεγάλο βαθμό την ιδιαίτερη ταυτότητα της περιοχής αυτής.

Οι κάτοικοι της Φρανς-Κοντέ είναι γνωστοί ως "Francs-Comtois" και "Francs-Comtoises". Ο όρος "Comtois" βρίσκεται επίσης σε χρήση, όπως εντός του συνθήματος "Comtois, rends-toi! Nenni ma foi!" ή για τον ορισμό συμβόλων της περιοχής, όπως το άλογο "comtois" και το ρολόι "comtoise".
Νίκος Μαυράκης

Ο Νίκος Μαυράκης (24 Μαρτίου 1989) είναι σεναριογράφος και ηθοποιός.
Κρίστιαν Αμπιάτι

Ο 'Κρίστιαν Αμπιάτι (γεννημένος στις 8 Ιουλίου του 1977 στο Μιλάνο) είναι Ιταλός διεθνής ποδοσφαιριστής που αγωνίζεται στην θέση του τερματοφύλακα στην Ιταλική ομάδα ΑΚ Μίλαν. Ο Αμπιάτι ξεκίνησε την καριέρα του στην Μόντσα και πήγε στην Μίλαν το 1998. Έχει παίξει περισσότερα από 300 επίσημα παιχνίδια με την φανέλα της. Έχει κατακτήσει τρία πρωταθλήματα Σέριε Α, ένα κύπελλο Ιταλίας, δύο Σούπερ καπ Ιταλίας, ένα Τσάμπιονς Λίγκ και ένα ΟΥΕΦΑ Σούπερ καπ. Επιλέχθηκε στην Εθνική Ιταλίας ως τρίτος τερματοφύλακας για το Ευρωπαϊκό Πρωτάθλημα του 2000 και στους Θερινούς Ολυμπιακούς Αγώνες. Τον πρώτο του αγώνα για την Εθνική Ιταλίας τον έδωσε ενάντια στην Ελβετία της οποίας οι Ιταλοί επικράτησαν με 2-1 στις 30 Απριλίου του 2003.

Κατηγορία:Ιταλοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές ΑΚ Μόντσα
Κατηγορία:Ποδοσφαιριστές Ατλέτικο Μαδρίτης
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ιταλίας U21
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές ολυμπιακής ομάδας Ιταλίας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Τορίνο ΦΚ
Βαλέριος Λεωνίδης

Ο Βαλέριος Λεωνίδης είναι ολυμπιονίκης αθλητής της άρσης βαρών, υπήρξε μέλος της Ελληνικής εθνικής ομάδας, η οποία υπό τον προπονητή Χρήστο Ιακώβου σημείωσε σημαντικές επιτυχίες.
Λαπωνία

Η Λαπωνία (βόρεια σάμπτι γλώσσα: "Sápmi", σουηδικά: "Lappland", φινλανδικά: "Lappi", ρωσικά: Лапландия) είναι γεωγραφική-πολιτισμική περιοχή στη βόρεια Σκανδιναβία, κυρίως βόρεια του αρκτικού κύκλου. Εκτείνεται σε περιοχές της Νορβηγίας, της Σουηδίας, της Φινλανδίας και της Ρωσίας. Στα βόρεια συνορεύει με τη Θάλασσα του Μπάρεντς, στα δυτικά με τη Νορβηγική Θάλασσα και στα ανατολικά με τη Λευκή Θάλασσα. 

Το όνομα Λαπωνία αναφέρεται στα εδάφη που εδώ και αιώνες κατοικούνται από τους Σαάμι, επίσης γνωστούς ως Λάπωνες, οι οποίοι αποτελούν μειονότητα στην περιοχή. Εξαιτίας αυτού, μερικοί ορίζουν τη «Λαπωνία» ως ταυτόσημη με την περιοχή Σάμπι, ολόκληρη την παραδοσιακή περιοχή των Σαάμι. Παρόλα αυτά, το μέρος που αντιστοιχεί τόσο στη Ρωσία όσο και τη Νορβηγία, σπάνια αποκαλούνται Λαπωνία. Επισήμως, το όνομα χρησιμοποιείται από τη Φινλανδία και τη Σουηδία, όπου υπάρχουν επαρχίες με αυτό το όνομα εντός των χωρών αυτών.

Οι Λάπωνες αποτελούν μόνο το 2,5% με 5% του συνολικού πληθυσμού της Λαπωνίας, κατ' εκτίμηση σήμερα μεταξύ 50.000-100.000, από τους περίπου 2.000.000 ανθρώπους που διαβιούν σε όλη αυτή την περιοχή.
Datsun 16

Το Datsun 16 ήταν ένα αυτοκίνητο πόλης που κατασκεύαζε η ιαπωνική αυτοκινητοβιομηχανία Datsun, από τον Απρίλιο του 1937 έως τον Απρίλιο του 1938. Αντικατέστησε το Datsun 15 και αντικαταστάθηκε από το Datsun 17.
Datsun 15

To Datsun 15 ήταν ένα αυτοκίνητο πόλης, που κατασκεύαζε η ιαπωνική αυτοκινητοβιομηχανία Datsun, από τον Μάιο του 1936 έως τον Απρίλιο του 1937. Αντικατέστησε το Datsun 14 και αντικαταστάθηκε από το Datsun 16. Ο ακριβής αριθμός των Datsun 15 που παρήχθησαν δεν είναι γνωστός, ωστόσο γνωρίζουμε ότι συνολικά εξήχθησαν 87 οχήματα.
Ζορζ Γκοπ-Φενεπέζ

Ο Ζορζ Γκοπ-Φενεπέζ (γεννημένος στις 23 Οκτωβρίου 1988) είναι ποδοσφαιριστής από τη Νέα Καληδονία, ο οποίος αγωνίζεται ως επιθετικός για λογαριασμό της ΕΣ Τρουά ΑΚ και την Εθνικής Νέας Καληδονίας. Είναι αδερφός του επίσης ποδοσφαιριστή Τζον Γκοπ-Φενεπέζ.
Τιάγκο Σαβιέρ Ροντρίγκες Κορρέα

Ο Τιάγκο Σαβιέρ Ροντρίγκες Κορρέα (γεννημένος στις 27 Δεκεμβρίου 1983) είναι Βραζιλιάνος ποδοσφαιριστής, ο οποίος αγωνίζεται για λογαριασμό της ομάδας της γαλλικής Λιγκ 2 ΕΣ Τρουά ΑΚ. 

Προηγουμένως αγωνιζόταν για λογαριασμό των Μποταφόγκο και Καμποφριένσε. Τον Ιανουάριο του 2007, αναχώρησε με προορισμό την ομάδα της γαλλικής Λιγκ 2 Σατορού.
Μαρινάρισμα

Μαρινάρισμα είναι η διαδικασία της εμβάπτισης τροφίμων σε συχνά όξινο υγρό με μπαχαρικά πριν το μαγείρεμα. Η προέλευση της λέξης υπαινίσσεται τη χρήση της άλμης (Aqua Marina) στην διεργασία οξίνισης, η οποία οδήγησε στην τεχνική της προσθήκης γεύσης με εμβάπτιση σε υγρό. Το υγρό αυτό, η «μαρινάδα», μπορεί να είναι είτε όξινο (φτιαγμένο με συστατικά όπως ξίδι, χυμό λεμονιού ή κρασί) ή ενζυματικό (φτιαγμένο με συστατικά όπως ανανάς, παπάγια ή ακτινίδιο).. Εκτός από αυτά τα συστατικά, μια μαρινάδα συχνά περιέχει έλαια, βότανα και μπαχαρικά για περαιτέρω γεύση των τροφίμων.

Χρησιμοποιείται συνήθως για βελτίωση της γεύσης στα τρόφιμα και να μαλακώσει τα σκληρότερα τεμάχια κρέατος. Η διαδικασία μπορεί να διαρκέσει δευτερόλεπτα ή ημέρες. Διαφορετικές μαρινάδες χρησιμοποιούνται σε διαφορετικές κουζίνες. Για παράδειγμα, στην ινδική κουζίνα η μαρινάδα συνήθως παρασκευάζεται με μίγμα μπαχαρικών.

Τα συνηθέστερα υλικά μαρινάδας είναι λάδι, κρασί, ξύδι, λεμόνι και διάφορα μπαχαρικά. Μαρινάρισμα γίνεται συνήθως σε κόκκινο κρέας, ψάρι και πουλερικά.

Μια παρόμοια μορφή παρασκευής τροφίμων (maceration) είναι όταν ωμά, αποξηραμένα ή διατηρημένα φρούτα ή λαχανικά βυθίζονται σε ένα υγρό όπως κρασί, χυμός μήλου κλπ ώστε να μαλακώσουν και/ή να απορροφήσουν την γεύση του.
Orphan Black

Το Orphan Black είναι μια Καναδική/Αμερικανική (Συμπαραγωγή) τηλεοπτική σειρά επιστημονικής φαντασίας με πρωταγωνίστρια την Τατιάνα Μασλάνι. Η πρεμιέρα της σειράς έγινε στις 30 Μαρτίου 2013.
Προβάλλεται από τον τηλεοπτικό σταθμό BBC America στην Αμερική και τον τηλεοπτικό σταθμό στον Καναδά. Η πρώτη σεζόν αποτελείται από 10 επεισόδια και έχει ανανεωθεί για δεύτερη σεζόν, η οποία θα προβληθεί από τις 19 Απριλίου 2014.
Στην Ελλάδα θα προβάλλεται το χειμώνα του 2017-18 από τη Νέα Τηλεόραση Κρήτης.
Ευγένιος Ροντιόνωφ

Ο Ευγένιος Ροντιόνωφ ("Евге́ний Алекса́ндрович Родио́нов", 23 Μαΐου 1977 - 23 Μαΐου 1996) ήταν Ρώσος στρατιώτης. Τιμάται ως Άγιος σε πολλές περιοχές της Ρωσίας.

μικρογραφία|Λιτανεία της εικόνας του νεομάρτυρα Ευγενίου Ροντιόνωφ
Ο άγιος Ευγένιος Ροντιόνωφ μαρτύρησε από Τσετσένους αντάρτες στις 23 Μαΐου 1996. Μετά τη σύλληψή του οι Τσετσένοι του ζήτησαν να βγάλει τον σταυρό του. Παρά τα βασανιστήρια, αυτός είχε τόση πίστη και αγάπη στον Χριστό έτσι ώστε να αρνηθεί. Η μητέρα του κατέβαλε πολλές προσπάθειες για να σώσει τον γιο της αλλά οι αρχηγοί των Τσετσένων της είπαν πως θα τον άφηναν ελεύθερο μόνο όταν θα γινόταν ένας από αυτούς. Τελικά οι Τσετσένοι αφού σκότωσαν τρεις αιχμαλώτους που είχαν συλλάβει μαζί του, έπειτα έσφαξαν και τον ίδιο κόβοντας με ένα μαχαίρι το κεφάλι του.
Αντέλ Εξαρχόπουλος

Η Αντέλ Εξαρχόπουλος (γαλλικά: "Adèle Exarchopoulos", γεν. το 1993) είναι Γαλλίδα ηθοποιός του κινηματογράφου, ελληνικής καταγωγής. Το 2013 βραβεύτηκε με τον χρυσό φοίνικα στο φεστιβάλ των Καννών για την ταινία "Η Ζωή της Αντέλ", μαζί με τη συμπρωταγωνίστριά της Λέα Σεϊντού και τον σκηνοθέτη της ταινίας Αμπντελατίφ Κεσίς. Το 2014 βραβεύτηκε με το Trophée Chopard του φεστιβάλ Καννών.
Τσανγκέ 3

Το Τσανγκέ 3 (κινεζικά: 嫦娥三号, πινγίν: "Cháng'é Sānhào") είναι μια μη επανδρωμένη Κινεζική διαστημική αποστολή εξερεύνησης της Σελήνης, που διαχειρίζεται η Εθνική Υπηρεσία Διαστήματος της Κίνας. Η αποστολή αποτελείται από μια αυτόματη μονάδα προσελήνωσης και ένα ρόβερ. Εκτοξεύτηκε την 1η Δεκεμβρίου 2013 στα πλαίσια της δεύτερης φάσης του Κινεζικού προγράμματος εξερεύνησης της Σελήνης. Πρόκειται για την πρώτη προσεδάφιση που επιτυγχάνει το Διαστημικό πρόγραμμα της Κίνας και την πρώτη προσελήνωση μετά από 37 χρόνια και τη Σοβιετική αποστολή Λούνα 24 του 1976.

Η διαστημοσυσκευή πήρε το όνομά της από την Τσανγκέ, τη θεά της Σελήνης στην Κινεζική μυθολογία. Αποτελεί το τρίτο σκάφος που αποστέλλει η Κίνα στη Σελήνη, μετά τα Τσανγκέ 1 και Τσανγκέ 2 που τέθηκαν σε τροχιά γύρω από τη Σελήνη το 2007 και το 2010 αντίστοιχα. Το ρόβερ ονομάζεται Γιούτου ("κουνέλι της Σελήνης") από το κουνελάκι που κατά τη μυθολογία ζει στη Σελήνη ως κατοικίδιο της Τσανγκέ.

Το Τσανγκέ 3 μπήκε σε σεληνιακή τροχιά στις 6 Δεκεμβρίου 2013 και προσεληνώθηκε στις 14 Δεκεμβρίου 2013. Είχε προγραμματιστεί να προσεληνωθεί στον Κόλπο της Ίριδος, έναν κρατήρα γεμάτο βασαλτική λάβα, ωστόσο προσγειώθηκε λίγο ανατολικότερα, στη Θάλασσα των Βροχών, στο βόρειο ημισφαίριο της Σελήνης. Η μονάδα προσελήνωσης αναμένεται να λειτουργήσει για έναν χρόνο και το ρόβερ για περίπου τρεις μήνες, στη διάρκεια των οποίων θα εξερευνήσει τρία τετραγωνικά χιλιόμετρα εδάφους. Η αποστολή επικεντρώνεται, εκτός από τη φωτογράφηση, στη μελέτη του εδάφους και του υπεδάφους της Σελήνης, ως προετοιμασία για την αποστολή επιστροφής δείγματος Τσανγκέ 5, που θα προσεληνωθεί το 2017. Μετά την ολοκλήρωση των αυτόματων αποστολών, η Κίνα ενδέχεται να επιχειρήσει αποστολή αστροναυτών στη Σελήνη περί το 2025.
The Soft Parade

The Soft Parade είναι ο τίτλος του τέταρτου στούντιο δίσκου του αμερικανικού ροκ συγκροτήματος The Doors, ο οποίος ηχογραφήθηκε από τον Ιούλιο του 1968 μέχρι τον Μάιο του 1969 και κυκλοφόρησε στις 21 Ιουλίου εκείνης της χρονιάς.

Το άλμπουμ επανεκδόθηκε σε μορφή CD στις 17 Ιουλίου 2000 από την "EastWest".
Παποράκι

Το Παποράκι είναι παλιό λαϊκό σμυρνέικο τραγούδι, το οποίο τραγουδούσαν οι Έλληνες στρατιώτες που λιποτακτούσαν από το Μικρασιατικό Μέτωπο το 1922. Στην Ελλάδα το τραγούδησε για πρώτη φορά ο Μανώλης Παπαγκίκας. Στο τραγούδι αναφέρεται το προάστιο της Σμύρνης, Μπουρνόβας, και ο καθένας έβαζε άλλον τελικό προορισμό ανάλογα με το πού ήθελε να τον πάει το βαπόρι. 

Το 1972 το τραγούδι αυτό διασκευάστηκε από τον στιχουργό Λευτέρη Παπαδόπουλο, ο οποίος πρόσθεσε σε αυτό το δίστιχο "στον Περαία έχω σπίτι και στο Πέραμα κυρά" που είχε ακούσει από τον στιχουργό Νίκο Μάθεση ή "Τρελλάκια". Επίσης έβαλε σαν τελικό προορισμό τον Περαία, ενώ στο κανονικό ο δημοφιλεστερος προορισμός είναι η Βραΐλα της Ρουμανίας. Επίσης αφαιρέθηκαν οι αναφορές σε χασίς και δερβίσηδες, λόγω της λογοκρισίας. Η μελωδία του τραγουδιού διασκευάστηκε και ενορχηστρώθηκε από τον συνθέτη Μάνο Λοΐζο και συμπεριλήφθηκε στον δίσκο Νάχαμε τι νάχαμε ο οποίος κυκλοφόρησε τα Χριστούγεννα του 1972.

Αρχικά ο Λοΐζος σκόπευε να το δώσει να το ερμηνεύσει ο Γιώργος Νταλάρας. Όμως ο Νταλάρας, μόλις άκουσε την αρχή του τραγουδιού, είπε στους δυο δημιουργούς πως το γνώριζε. Τότε ο Λοΐζος εκνευρίστηκε, γύρισε κοίταξε τον Παπαδόπουλο και του είπε: "Δηλαδή, ο Νταλάρας ισχυρίζεται ότι το τραγούδι αυτό το κλέψαμε;" "Ναι", του απάντησε εκείνος γελώντας. O Νταλάρας στη συνέχεια διευκρίνισε πως πρόκειται για παλιό τραγούδι με άλλη μουσική, ωστόσο μετά από αυτό το επεισόδιο ο Λοΐζος έδωσε το "Παποράκι" στον Γιάννη Καλατζή. Το ότι ο Παπαδόπουλος κράτησε το αρχικό τετράστιχο, συμπληρώνοντάς το, με τον Λοΐζο να βάζει διαφορετική μουσική με γρήγορο και ζωντανό ρυθμό στη θέση του παλιού θλιμμένου τραγουδιού, επιβεβαίωσε αργότερα και ο ίδιος ο Γιώργος Νταλάρας.
Ρινόπλαξ

Η Ρινόπλαξ είναι κορακιόμορφο πτηνό της οικογενείας των Βουκερωτιδών, που απαντά στη ΝΑ. Ασία. Η επιστημονική ονομασία του είδους είναι "Rhinoplax vigil" και δεν περιλαμβάνει υποείδη.
Πάπας Ευγένιος Β΄

Ο Πάπας Ευγένιος Β΄ ("Papa Eugenio II", ... – 27 Αυγούστου 827) ήταν Πάπας από τις 11 Μαΐου του 824 έως το θάνατό του το 827. Γεννημένος στη Ρώμη, επιλέχθηκε να διαδεχθεί τον Πάπα Πασχάλη Α'.



Κατηγορία:Πάπες 9ου αιώνα
Πάπας Στέφανος ΣΤ΄

Ο Πάπας Στέφανος ΣΤ΄ (λατινικά: "Stephanus VI", πέθανε τον Αύγουστο του 897) διετέλεσε Πατριάρχης της Ρώμης από τις 22 Μαΐου 896 έως τον θάνατό του τον Αύγουστο 897.

Κατηγορία:Πάπες 9ου αιώνα
Νότης Καμπέρος

Ο Νότης Καμπέρος ήταν Έλληνας ανώτατος αξιωματικός του Πολεμικού Ναυτικού, ανάδοχος, ιδρυτής (μαζί με τον Μιχάλη Μανούσκο), πρώτος αντιπρόεδρος και έφορος ποδοσφαίρου του Ολυμπιακού.
Πάπας Γρηγόριος Δ΄

Ο Πάπας Γρηγόριος Δ΄ ("Papa Gregorio IV", 795 – 25 Ιανουαρίου 844) διετέλεσε Πάπας της Ρώμης από τον Οκτώβριο του 827 έως τις 25 Ιανουαρίου  844.
Πρίγκιπας Γεώργιος του Κέιμπριτζ

Ο Πρίγκιπας Γεώργιος του Κέιμπριτζ ("Prince George of Cambridge", γεννημένος ως Γεώργιος Αλέξανδρος Λουδοβίκος "George Alexander Louis", 22 Ιουλίου 2013 -) είναι ο πρωτότοκος γιος του Πρίγκιπα Ουίλιαμ, Δούκα του Κέιμπριτζ και της Αικατερίνης, Δούκισσας του Κέιμπριτζ και εγγονός του Καρόλου, Πρίγκιπα της Ουαλίας και της Νταϊάνας, Πριγκίπισσας της Ουαλίας. 

Είναι ο τρίτος στη γραμμή διαδοχής του Βρετανικού θρόνου μετά τον παππού του και τον πατέρα του.
Stihl

Η Stihl (Στιλ, πλήρης ονομασία:"Andreas Stihl AG & Co. KG") είναι εταιρεία κατασκευής αλυσοπρίονων και ειδών δασοκομίας και περιποίησης κήπου. Είναι η μεγαλύτερη εταιρεία στον κλάδο της παγκοσμίως. Εδρεύει στο Βάιμπλινγκεν της Γερμανίας.
Πάπας Ιωάννης Ι΄

Ο Πάπας Ιωάννης Ι΄ διετέλεσε Πάπας της Ρώμης από τον Μάρτιο του 914 έως τον θάνατό του, τον Μάιο του 928. Ήταν ο υποψήφιος για το θώκο που υποστήριξαν οι Κόμητες του Τούσκουλου και επιχείρησε να ενώσει την Ιταλία υπό την ηγεσία του βασιλιά Μπερενγκάρ Α'. Έπαιξε βασικό ρόλο στην ήττα των Σαρακηνών κατά τη Μάχη του Γκαριλιάνο. Έπεσε στη δυσμένεια της Μαροζίας, που απαίτησε την εκθρόνιση, τη φυλάκιση και τελικά τη δολοφονία του. Τα χρόνια της διακυβέρνησής του αποτέλεσαν τμήμα της περιόδου που αποκαλείται "Saeculum obscurum" («Σκοτεινή εποχή») στην ιστορία της Παποσύνης.
Λευτέρης Αποστόλου

Ο Λευτέρης Αποστόλου (1903-1981) ήταν ηγετικό στέλεχος της ΟΚΝΕ και του ΚΚΕ, ιδρυτικό μέλος του ΕΑΜ, αντιστασιακός και μαχητής του ΔΣΕ. Έζησε σαν πολιτικός πρόσφυγας στη Ρουμανία, το 1974 επαναπατρίστηκε και εντάχθηκε στο ΚΚΕ εσωτερικού.
Γυμνάσιον

Το Γυμνάσιον ήταν το κτήριο όπου συγκεντρώνονταν οι έφηβοι για ν΄ ασκούνται σωματικά. Πρωτοδημιουργήθηκαν από τον Θησέα και κατά τους χρόνους της ακμής η Αθήνα είχε περισσότερα του ενός, όπως το Λύκειο, η Ακαδημία και το Κυνόσαργες για τους νόθους δηλ. τους μη άρτιους πολίτες.

Ερείπια αρχαίων Γυμνασίων βρέθηκαν στην Ολυμπία και αλλού στην Ελλάδα, στη Σαλαμίνα της Κύπρου, στην Κυρήνη και την Ιταλία τα οποία όπως μας πληροφορεί ο Μάρκος Βιτρούβιος είχαν σχήμα τετραγώνου ή ορθογωνίου με περίμετρο δύο σταδίων (1200 ποδών) περίπου 360μ., περίστυλο στις τρεις πλευρές και στη νότια το εφήβειο που προρίζονταν για τους εφήβους, τους λουτρώνες, το κονιστήριο, όπου οι παλαιστές τρίβονταν με άμμο, τα αποδυτήρια κ.α.
Google Glass

To Google Glass είναι "υπολογιστής που φοριέται" ("wearable computer") και αναπτύσσεται από την Google. Το Google Glass έχει το σχήμα ενός ζευγαριού γυαλιά και φοριέται στο κεφάλι. Αντί για γυάλινους φακούς διαθέτει μια οθόνη στο ύψος του δεξιού ματιού και προσφέρει επαυξημένη εμπειρία της πραγματικότητας.
Πολύδωρος Δανιηλίδης

Ο Πολύδωρος Δανιηλίδης (17 Απριλίου 1899 - 1989) ήταν Έλληνας πολιτικός, στέλεχος του ΚΚΕ. Συμμετείχε στην Εθνική Αντίσταση και στο Δημοκρατικό Στρατό Ελλάδας. Ήταν από τους ιδρυτές του ΚΚΕ (μ-λ).
Ερντρ

Ο Ερντρ είναι ποταμός της Γαλλίας που διασχίζει τους νομούς της Λουάρ-Ατλαντίκ και της Μαιν-ε-Λουάρ. Αποτελεί δεξιό παραπόταμο του Λίγηρα.
Επαρχιακή Ποδοσφαιρική Ένωση Λάρνακας

Η Επαρχιακή Ποδοσφαιρική Ένωση Λάρνακας (ΕΠΕΛ) είναι ποδοσφαιρική ομοσπονδία της επαρχίας Λάρνακας. Αποτελεί μία εκ των 11 αγροτικών (τοπικών) ομοσπονδιών μελών της Συνομοσπονδία Τοπικών Ομοσπονδιών Κύπρου (ΣΤΟΚ), τρεις εκ των οποίων εδρεύουν στην επαρχία Λάρνακας.
Hyundai Coupé

Αρχικα εμφανιστηκε το πολυ πετυχhμενο hundai s coupe turbo to 1991 απλο 92ιπποι και το 1993 το turbo 120 ιπποι

Το Hyundai Coupé ήταν ένα 2-πορτο 4-θέσιο σπορ κουπέ αυτοκίνητο, που κατασκευάστηκε από την νοτιοκορεατική αυτοκινητοβιομηχανία Hyundai. Η παραγωγή του ξεκίνησε τον Σεπτέμβριο του 1996 και έληξε τον Αύγουστο του 2009. Στο χρονικό αυτό διάστημα, κυκλοφόρησαν συνολικά 2 γενιές.

Τον Οκτώβριο του 1999, μπήκε στην παραγωγή το Coupé πρώτης γενιάς με ένα λίφτινγκ, που αφορούσε κυρίως τα μπροστινά και τα πίσω φώτα, ενώ τον Φεβρουάριο του 2002 ξεκίνησε η παραγωγή της δεύτερης γενιάς του μοντέλου.

Στο τελοs tou 2009 εμφανιστηκε και το facelifting η τριτη γενια στα εμπροs φωτιστικα σωματα για πολυ λιγο
Κατηγορία:Μοντέλα Hyundai
Κατηγορία:Αυτοκίνητα ράλλυ
Κατηγορία:Σπορ αυτοκίνητα
Mitsubishi 3000GT

Το Mitsubishi 3000GT ήταν ένα σπορ αυτοκίνητο διάταξης 2+2 που κατασκευάστηκε από την ιαπωνική αυτοκινητοβιομηχανία Mitsubishi Motors, από το καλοκαίρι του 1990 έως το καλοκαίρι του 2000. Ειδικότερα στην Ιαπωνία, διατέθηκε ως Mitsubishi GTO. Τεχνικά συγγένευε με το Dodge Stealth, το οποίο εξαγόταν και διατέθηκε (ως ταυτόχρονη εισαγωγή ενός συγγενικού μοντέλου) ειδικά στη Βόρεια Αμερική από το 1990 (σεζόν του 1991) έως το 1996, παράλληλα με το Mitsubishi 3000GT. Μάλιστα τα δύο μοντέλα παράγονταν στο ίδιο εργοστάσιο, στην Ιαπωνία, με τη διαφορά ότι το Dodge Stealth, επειδή διατέθηκε αποκλειστικά στη Βόρεια Αμερική, δεν κατασκευάστηκε ποτέ σε δεξιοτίμονη εκδοχή, ενώ αντιθέτως το Mitsubishi 3000GT παρήχθη και στις δύο εκδοχές.
320px|thumb|left|Το συγγενικό Dodge Stealth σε φωτογραφία στις ΗΠΑ.

Για την ακρίβεια, τα δύο αυτά μοντέλα εξελίχθηκαν στα πλαίσια μιας συνεργασίας της Chrysler και της Mitsubishi, ενώ η κάθε εταιρεία σχεδίασε ανεξάρτητα την εξωτερική αισθητική του κάθε μοντέλου, αν και η συγγένεια ήταν οπτικά εμφανής στον εξωτερικό παρατηρητή. Και τα δύο μοντέλα, επίσης, παρήχθησαν σε μία γενιά, αν και με κάποιες σταδιακές βελτιώσεις. Ειδικότερα στην Ευρώπη, διατέθηκε μόνο το Mitsubishi 3000GT, αν και η εξαγωγή του καθυστέρησε αρκετά - ενδεικτικώς στη Γερμανία λανσαρίστηκε μόλις τον Ιούνιο του 1992. Σε παγκόσμια κλίμακα, οι κυριότεροι ομοεθνείς ανταγωνιστές του Mitsubishi 3000GT ήταν το Toyota Supra, το Nissan 300ZX και το Honda NSX.
Alternative metal

Το Alternative metal είναι είδος της hard rock μουσικής, το οποίο συνδυάζει την επιθετικότητα της κιθάρας του heavy metal με μελωδικά περάσματα και πειραματική διάθεση.
Google Drive

Το Google Drive είναι υπηρεσία αποθήκευσης και συγχρονισμού αρχείων που παρέχεται από την Google, κυκλοφόρησε στις 24 Απριλίου του 2012, και επιτρέπει την χρήση αποθηκευτικού νέφους, τον διαμοιρασμό αρχείων και την συνεργατική επεξεργασία από τον χρήστη. Τα αρχεία που μοιράζονται δημόσια στο Google Drive μπορούν να αναζητηθούν με μηχανές αναζήτησης.

Το Google Drive είναι το "σπίτι" των Google Docs, μια σουίτας γραφείου με εφαρμογές παραγωγικότητας, που προσφέρει την συνεργατική επεξεργασία εγγράφων, υπολογιστικών φύλλων, παρουσιάσεων και άλλων.
Στήβεν Γ. Μίλλερ

Ο Στήβεν Γ. Μίλλερ (αγγλ. Stephen G. Miller) γεννήθηκε στο Γκόσεν (Goshen) της Ιντιάνα των ΗΠΑ το 1942. Ολοκλήρωσε το πρώτο του πτυχίο στα Αρχαία Ελληνικά στο Wabash College και το Διδακτορικό του στην Κλασσική Αρχαιολογία στο Πανεπιστήμιο Πρίνστον. 

Μετά από ανασκαφές σε διάφορες τοποθεσίες του Αρχαίου Ελληνικού κόσμου, συμπεριλαμβανομένης της Ολυμπίας και, για τέσσερα χρόνια, της Αρχαίας Αγοράς των Αθηνών, ξεκίνησε τις δικές του ανασκαφές στη Νεμέα το1973.

Κατά τα 35 χρόνια της εργασίας του στη Νεμέα, όχι μόνο διενήργησε ανασκαφές που έφεραν στο φως σημαντικά ευρήματα όπως το στάδιο όπου διεξάγονταν τα Νέμεα, αλλά δημιούργησε και αρχαιολογικό πάρκο,κατασκεύασε αρχαιολογικό μουσείο και οργάνωσε την έκθεση του, ενώ ξεκίνησε και την αναστήλωση του αρχαίου Ναού του Δία. Ταυτόχρονα, υπηρετούσε ως Καθηγητής Κλασσικής Αρχαιολογίας στο Πανεπιστήμιο της Καλιφόρνια στο Berkeley, με εξαίρεση τα έτη 1982-1987,όταν διετέλεσε Διευθυντής της Αμερικανικής Σχολής Κλασσικών Σπουδών στην Αθήνα. Έχει δημοσιεύσει πολλά βιβλία και άρθρα σχετικά με τις ανακαλύψεις του στη Νεμέα,όπως π.χ. το Nemea II: The Early Hellenis tic Stadium (University of California Press2001), ενώ έχει γράψει και βιβλία που δεν αφορούν τη Νεμέα, όπως τα: 
*The Prytaneion: Its Function and Architectural Form (U.C. Press 1978), 
*Arete: Greek Sports from Ancient Sources3 (U.C. Press 2004), 
*Ancient Greek Athletics (Yale University Press 2004), 
*Ο Πλάτων στην Ολυμπία (Αθήναι2008), και
*The Berkeley Plato (U.C. Press 2009). 

Έχει ανακηρυχθεί επίτιμος διδάκτωρ του Πανεπιστημίου Αθηνών, εχει τιμηθεί ως Ταξιάρχης του Τάγματος της Τιμής από τον Πρόεδρο της Ελληνικής Δημοκρατίας, έχει αναγνωριστεί ως «Πρόσωπο της Εβδομάδας» από το Αμερικανικό τηλεοπτικό κανάλι ABC το 2004 κ. ο. κ. 

Από τη συνταξιοδότησή του το 2005 μοιράζει το χρόνο του, μαζί με τη σύζυγό του Έφη, ανάμεσα στην Καλιφόρνια και την Αρχαία Νεμέα, όπου προετοιμάζει σειρά βιβλίων και άρθρων σχετικά με τη Νεμέα και άλλα θέματα, μεταξύ των οποίων μία σημαντική μελέτη σχετικά με τα αίτια της σκοτεινής περιόδου του μεσαίωνα. 

Το 2005 με προεδρικό διάταγμα ο Στέφανος Μίλλερ πολιτογραφήθηκε Έλληνας υπήκοος.

Κατηγορία:Αμερικανοί αρχαιολόγοι
Οντέ

Ο Οντέ είναι ένας ποταμός της δυτικής Γαλλίας (νομός Φινιστέρ), που πηγάζει στην Σαιν-Γκοαζέκ (κοντά στην Λεάν, στα Μαύρα Όρη της Βρετάνης) και χύνεται στον Ατλαντικό Ωκεανό στην Μπενοντέ. Η Μπενοντέ έχει πάρει το όνομά της από τον ποταμό ("Μπεν" σημαίνει "εκβολή ποταμού" στα Βρετονικά. Ο ποταμός είναι δημοφιλής για τους καγιάκερ. Ο ποταμός διατρέχει τις πόλεις: Μπενοντέ, Κομπρί, Πλομελέν, Κεμπέρ, Εργκέ-Γκαμπερίκ, Μπρικ-ντε-λ'Οντέ, Λανγκολέν, Κορέ, Τρεγκουρέ, Λεάν και Σαιν-Γκοαζέκ
Ντάγκλας ΜακΓκρέγκορ

Ο Ντάγκλας ΜακΓκρέγκορ (Douglas McGregor, 1906 – 1 Οκτωβρίου 1964) στην προσπάθεια του να διαχωρίσει την απαισιόδοξη Θεωρία Χ για τους εργαζομένους από την αισιόδοξη Θεωρία Υ, επηρέασε σημαντικά τη θεωρία και την πρακτική του μάνατζμεντ. Η θεωρία Υ εισήγαγε μια ανθρωπιστική προσέγγιση που οδήγησε στην εισαγωγή σχεδιασμών εργασίας που κέντριζαν το ενδιαφέρον των εργαζομένων, προήγαγαν την ανάπτυξη του ατόμου, βελτίωναν την αποδοτικότητα της εργασίας και διευκόλυναν την παραγωγικότητα.

* «Μάνατζμεντ», Patrick J. Montana, Bruce H. Charnov, Μετάφραση Μαρία Ι. Ρούβαλη, Επιμέλεια Γιάννης Κατσαντώνης, Εκδόσεις Κλειδάριθμος.
Άνα Λαΐνς

Η Άνα Μαργαρίντα Λαΐνς ντα Σίλβα Αουγκούστο ("Ana Margarida Laíns da Silva Augusto"), πιο γνωστή και ως Άνα Λαΐνς (Ana Laíns) είναι Πορτογαλίδα τραγουδίστρια. Γεννήθηκε στο Τομάρ της Πορτογαλίας στης 16 Αυγούστου του 1979.
Έχει συνδεθεί με το παραδοσιακό μουσικό είδος της χώρας της, το φάδο. Παράλληλα ασχολείται με όλο το εύρος της παραδοσιακής πορτογαλικής μουσικής και για αυτόν τον λόγο η ίδια προσδιορίζει τον εαυτό της ως «πολύχρωμη τραγουδίστρια».
Κώστας Κακκαβάς

Ο Κώστας Κακκαβάς είναι Έλληνας ηθοποιός του κινηματογράφου και του θεάτρου. Γεννήθηκε στην Αθήνα στις 8/1/1936 και φοίτησε στη σχολή του Εθνικού Θεάτρου απ' όπου πήρε άδεια ηθοποιού ως εξαιρετικό ταλέντο. 

Πρώτη του κινηματογραφική εμφάνιση ήταν στην ταινία "Στέλλα" (1955) του Μιχάλη Κακογιάννη όπου πήρε μέρος με το ψευδώνυμο Κώστας Καράλης. Ακολούθησε η μία και μόνη συνεργασία του με τη Φίνος Φιλμς στον "Αγαπητικό της βοσκοπούλας" (1955). Στη συνέχεια πρωταγωνίστησε σε πολλές ταινίες, κυρίως μελοδραματικές.

Στις αρχές της δεκαετίας του '70 εγκατέλειψε τον κινηματογράφο. Επανήλθε στο σινεμά το 1996 με την ταινία του Νίκου Ζερβού "Ο Βαρώνος" και ακολούθησαν 2 ακόμη ταινίες, η "Συμφωνία χαρακτήρων" (1998) της Λουκίας Ρικάκη και "Στη σκιά του Λέμμυ Κώσιον" (2002) του Νίκου Ζερβού. Συμπρωταγωνίστησε ακόμη στο μονόπρακτο "Η αγγελία" του Γιώργου Σκούρτη στη σειρά της ΕΡΤ "Ελληνικά μονόπρακτα" (2006).
Φαράγγι του Βουραϊκού

thumb|250px|Το φαράγγι του Βουραϊκού.
Το Φαράγγι του Βουραϊκού βρίσκεται στην Αχαΐα 13 χλμ. βορειοανατολικά των Καλαβρύτων. Μαζί με τον ορεινό όγκο του Χελμού (Αροάνια όρη) αποτελούν μια ενιαία προστατευόμενη περιοχή που από το 2009 χαρακτηρίζεται ως Εθνικό Πάρκο της Ελλάδας. Το φαράγγι έχει μήκος περίπου 20 χλμ. και διαρρέεται από τον Βουραϊκό ποταμό στον οποίο και οφείλει το όνομά του. 

thumb|250px|Ο Βουραϊκός ποταμός.
Η χλωρίδα του φαραγγιού του Βουραϊκού ποταμού κρίνεται ως εξέχουσα σημαντική, γεγονός που επιβεβαιώνεται από την καταγραφή αρκετών ενδημικών ειδών με ιδιαίτερη επιστημονική αξία, σπάνια και προστατευμένα, όπως η καμπανούλα των βράχων (Campanula rupestris), ο άγριος στάχυς (Stachys parolinii), η αουρίνια του Μωριά (Aurinia moreana) κ.ά. Αξιομνημόνευτη είναι και πανίδα της περιοχής που βρίσκει καταφύγιο στους απότομους δασωμένους ορεινούς όγκους που περιβάλλουν το φαράγγι.

Τo 1889, μέσα στο φαράγγι και πλάι στο Βουραϊκό ποταμό, ξεκίνησε να κατασκευάζεται από την Κυβέρνηση Χαρίλαου Τρικούπη ο μοναδικός στην Ελλάδα οδοντωτός σιδηρόδρομος. Η κατασκευή του ολοκληρώθηκε επί Κυβερνήσεως Δηλιγιάννη το 1896 και εγκαινιάστηκε στις 10 Μαρτίου 1896. Συνδέει το Διακοπτό με τα Καλάβρυτα και το συνολικό μήκος του ανέρχεται σε 22 χιλιόμετρα. Κάθε χρόνο, τη δεύτερη Κυριακή του Μαΐου, διοργανώνεται από το «Σύλλογο Ορειβασίας και Χιονοδρομίας Καλαβρύτων» το λεγόμενο «Πανελλήνιο Πέρασμα» του φαραγγιού με τη συμμετοχή εκατοντάδων ορειβατών και πεζοπόρων.
Τιεν Σαν

Τα Τιεν Σαν είναι μεγάλη οροσειρά στην κεντρική Ασία. Η ψηλότερη κορυφή της οροσειράς είναι το Τζέγκις Τσοκούσου, με ύψος 7.439 μέτρα. Η οροσειρά έχει μήκος 2.500 χιλιόμετρα και πλάτος 800 χιλιόμετρα και εκτείνεται από την οροσειρά Παμίρ μέχρι τα υψίπεδα της Μογγολίας. Το τμήμα της οροσειράς στην Κίνα αποτελεί από το 2013 Μνημείο Παγκόσμιας Κληρονομιάς της UNESCO, λόγω της φυσικής ομορφιάς του και της μεγάλης ποικιλίας βιοτόπων σε αυτό. To 2016, τμήμα των δυτικών Τιεν Σαν στο Κιργιστάν, το Καζακστάν και το Ουζμπεκιστάν ανακηρύχθηκε επίσης μνημείο παγκόσμιας κληρονομιάς.

Το τοπικό της όνομα στα κινεζικά είναι 天山 (πινγίν: Tiān Shān) και σημαίνει κυριολεκτικά «Ουράνια Βουνά», στα καζακικά: Хан Тәңірі, Χαν Τενγκρί, κυριολεκτικά «Παραδεισένια Βουνά», στα κυργιζικά Теңир-Тоо, Τενγκρί-Τοο, κυριολεκτικά «Παραδεισένια Βουνά» ή «Βουνά των Θεών», στα μογγολικά: Тэнгэр уул, Τενγκέρ Ουουλ, «Παραδεισένια Βουνά» και στα Ουιγούρικα: تەڭرى تاغ (Τενγκρί Ταγ).
Δημήτρης Κόζαρης

Ο Δημήτρης Κόζαρης (Αθήνα, 7 Οκτωβρίου 1960) είναι εικαστικός καλλιτέχνης, δημιουργός γραμμικών και διαδραστικών video. Ζει και εργάζεται στο Μιλάνο από το 1983. 

Σπούδασε Διακόσμηση Εσωτερικών Χώρων στη Σχολή Βακαλό και συνέχισε με σπουδές ζωγραφικής στην Ακαδημία Καλών Τεχνών του Μιλάνο (Accademia di Belle Arti di Milano) και βιομηχανικό σχέδιο στο Ευρωπαϊκό Ινστιτούτο του Μιλάνο (Istituto Europeo di Milano) καθώς και οπτικοακουστικά μέσα (Film & Television) στο Kunsthochschule fur Medien στην Κολονία. 

Από το 1998 έως το 2000 υπήρξε υφηγητής και επικεφαλής του Τμήματος Βίντεο στην Ανώτατη Σχολή Καλών Τεχνών στην Αθήνα, ενώ έχει εργαστεί σε διάφορες σχολές καλών τεχνών, ως καθηγητής οπτικοακουστικών μέσων, στην Ιταλία.
Μικροί και μεγάλοι εν δράσει

Μικροί και μεγάλοι εν δράσει είναι ελληνική ρομαντική-κωμική ταινία, του 1963, σε παραγωγή Αφοί Ρουσσόπουλοι και σε σκηνοθεσία Ορέστη Λάσκου.
Κάτι κουρασμένα παλικάρια

Το Κάτι κουρασμένα παλικάρια είναι τίτλος ταινίας του ελληνικού κινηματογράφου, σε σενάριο Κώστα Πρετεντέρη, Ασημάκη Γιαλαμά και σκηνοθεσία Ντίνου Δημόπουλου, η οποία προβλήθηκε πρώτη φορά το 1967 στους κινηματογράφους κόβοντας 382.257 εισιτήρια, ερχόμενη 13η σε σύνολο 99 ταινιών.
Άαλστ

Το Άαλστ ("Aalst"), γαλλικά "Αλόστ" (Alost), είναι πόλη και έδρα δήμου του Βελγίου, στην επαρχία Ανατολική Φλάνδρα (Oost-Vlaanderen). Ο δήμος έχει έκταση 78,12 χμ² και πληθυσμό 81.853 κατοίκους (2012). Βρίσκεται πάνω στον αυτοκινητόδρομο που συνδέει τις Βρυξέλλες με τη Γάνδη, περίπου στο μέσον μεταξύ των δύο πόλεων (19 χμ. και 21 χμ. αντίστοιχα).

Η πόλη είναι γνωστή για το καρναβάλι της και τις γιορτές που το συνοδεύουν, αλλά και για την παραδοσιακή «αντιπαλότητά» της με τη γειτονική πόλη Ντεντερμόντε (Dendermonde), που έχει τις ρίζες της στο Μεσαίωνα.

O κάτοικος της πόλης ονομάζεται Άαλσ-τενάαρ (πληθ. Άαλσ-τενάρεν) (Aalstenaar-en).
Σεβρ Νιορταίζ

Ο Σεβρ Νιορταίζ είναι ένας παράλιος ποταμός που πηγάζει στην Σεπρεβέ στο Ντε-Σεβρ βόρεια του Μελ, διασχίζει την Νιόρ, ύστερα κατεβαίνει στον βάλτο πουατεβάν του οποίου αποτελεί υδραυλική αρτηρία, για να τερματίσει την διαδρομή του στον Ατλαντικό Ωκεανό στον όρμο του Αιγκυγιόν στην Μπουργκ-Σαπόν βόρεια της Λα Ροσέλ απέναντι από το Ιλ ντε Ρε. Η μεγαλύτερη πόλη που δαρρέει είναι η Νιόρ, εξού και το όνομα Σεβρ "Νιορταίζ."

Διασχίζει τους ακόλουθους "νομούς "και πόλεις:
* Ντε-Σεβρ: Σαιν-Μαιξάν-λ'Εκόλ, Νιόρ
* Βανδέα: Νταμβίξ
* Σαράντ-Μαριτίμ: Μαράν

Κατηγορία:Ποταμοί της Γαλλίας
Όθων ντε Σικόν

Ο Οτόν ντε Σικόν ή Όθων ντε Σικόν (γαλλικά: "Othon de Cicon") (;- μεταξύ 1263 και 1266), Γάλλος ευγενής, ήταν Κύριος της Καρύστου από το 1250 μέχρι τον θάνατο του. Στη διεθνή βιβλιογραφία αναφέρεται και Otto de Cicon καθώς και Odo de Cicon
Σεβρ Νανταίζ

Η Σεβρ Νανταίζ είναι ποτάμι της δυτικής Γαλλίας, αριστερός παραπόταμος του Λίγηρα και ο λιγότερο σημαντικός παραπόταμός του. Πηγάζει στον νομό των Ντε-Σεβρ, κοντά στο Σεκοντινί.

Διασχίζει τους παρακάτω νομούς και πόλεις:
*Ντε-Σεβρ: Μονκουτάν, Λα Φορέ-συρ-Σεβρ
*Βαντέ: Σαιν-Λωράν-συρ-Σεβρ, Μορτάνι-συρ-Σεβρ
*Μαιν-ε-Λουάρ: Λε Λονζερόν, Τορφού
*Λουάρ-Ατλαντίκ: Κλισσόν, Λε Παλέ, Βερτού, Ναντ

Χύνεται στον ποταμό Λίγηρα στο ύψος της πόλης της Ναντ, εξ ου και η ονομασία Σεβρ "Νανταίζ" (ώστε να μπορεί να διακρίνεται από την Σεβρ Νιορταίζ).
Οι Πράσινοι-Ευρωπαϊκή Ελεύθερη Συμμαχία

Οι Πράσινοι-Ευρωπαϊκή Ελεύθερη Συμμαχία (αγγλ. "The Greens/European Free Alliance", γαλλ. "Verts/Alliance libre européenne") είναι πολιτική ομάδα του Ευρωπαϊκού Κοινοβουλίου. Έχει θέσεις υπέρ του περιβάλλοντος και της οικολογίας, υποστηρίζει τις τοπικές μειονότητες και είναι υπέρ της Ευρωπαϊκής ενοποίησης. 

Η πολιτική ομάδα εκπροσωπεί δύο ξεχωριστά ευρωπαϊκά πολιτικά κόμματα: το Ευρωπαϊκό Πράσινο Κόμμα και την Ευρωπαϊκή Ελεύθερη Συμμαχία. Η Ευρωπαϊκή Ελεύθερη Συμμαχία αποτελείται από από κόμματα που εκπροσωπούν έθνη χωρίς κράτος, καθώς και θέματα περιφερειακά και μειονοτικά. Η Ευρωπαϊκή Ελεύθερη Συμμαχία έχει γενικά περιορίσει την απόκτηση της ιδιότητας του μέλους της σε προοδευτικά κόμματα. Στην πολιτική ομάδα συμμετέχουν και άλλα κόμματα όπως το ολλανδικό κόμμα Διαφανής Ευρώπη και το σουηδικό Κόμμα Πειρατών.
Angel Witch

Οι Angel Witch είναι βρετανικό χέβι μέταλ συγκρότημα, το οποίο σχηματίστηκε το 1977 με βασικό συνθέτη και μόνο παραμένον ιδρυτικό μέλος, τον τραγουδιστή και κιθαρίστα Κέβιν Χέιμπορν. Το συγκρότημα θεωρείται ένας από τους πρωτοπόρους του μουσικού είδους New Wave of British Heavy Metal.
T.U.F.F Puppy

Το T.U.F.F Puppy είναι αμερικανική τηλεοπτική σειρά κινουμένων σχεδίων που δημιουργήθηκε από τον Butch Hartman για το κανάλι Nickelodeon. Έκανε πρεμιέρα στις 2 Οκτωβρίου 2010 και στην Ελλάδα στις 26 Ιουνίου 2012. Ο κύριος χαρακτήρας είναι ένα σκυλί που λέγεται "Dudley", ο οποίος εργάζεται στην οργάνωση T.U.F.F και μαζί με αυτόν είναι η γάτα Kitty Kittsvell. Έχει 60 επεισόδια απ'αυτά τα μισά προβάλλονται στην Αμερική και ο πρώτος κύκλος προβάλλεται στην Ελλάδα, ενώ ο δεύτερος κύκλος προβάλεται στην Ελλάδα από την Τετάρτη 19 Ιουνίου 2013 στο Nickelodeon Greece.
Τζέρεμι Μπένθαμ

Ο Τζέρεμι Μπένθαμ ( "Jeremy Bentham", , Λονδίνο, 15 Φεβρουαρίου 1748 - 6 Ιουνίου 1832) ήταν Άγγλος φιλόσοφος και νομικός. Θεωρείται ο ιδρυτής του σύγχρονου Ωφελιμισμού και πνευματικός ηγέτης του ριζοσπαστικού κινήματος στην Αγγλία.
Κυριάκος Βενιζέλος

Ο Κυριάκος Βενιζέλος (1892 - 1942) ήταν πρωτότοκος γιος του Ελευθερίου Βενιζέλου και Έλληνας εφοπλιστής.
Ένωση Ποδοσφαιρικών Σωματείων Πέλλας

Η Ένωση Ποδοσφαιρικών Σωματείων Πέλλας (Ε.Π.Σ.Π.) είναι το όργανο διοίκησης του ποδοσφαίρου στο νομό Πέλλας. Εδρεύει στην Έδεσσα και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.
Ιωάννης ντε Λα Ρος

Ο Ιωάννης ντε Λα Ρος "(γαλλικά : Jean de La Roche, πέθανε το 1280)" ήταν Δούκας των Αθηνών, Βαρώνος του ημίσεος της Θήβας και Αφέντης του Άργους και της Ναυπλίας (1263 - 1280). Ο Ιωάννης ντε Λα Ρος ήταν μεγαλύτερος γιος και κληρονόμος του Γκυ Α΄ ντε λα Ρος και της Αγνής, μεγαλύτερος αδελφός του Γουλιέλμου ντε Λα Ρος και της Ισαβέλλας ντε Λα Ρος.
Γκυ Α΄ ντε Λα Ρος

Ο Γκυ Α΄ ντε Λα Ρος (γαλλικά : "Guy de la Roche", περί το 1205 - 1263) στην ελληνική βιβλιογραφία Γουίδων ή και Γουής, ήταν ο δεύτερος κυβερνήτης του Δουκάτου των Αθηνών (1225 - 1263), ο πρώτος που κατείχε επίσημα τον τίτλο του Δούκα και Ανδεγαυός Βάϊλος του Πριγκιπάτου της Αχαΐας (1259 - 1263). Ήταν γιος του Όθων ντε λα Ρος και της Ισαβέλλας ντε Ρέϋ από την οικογένεια των Βιλλεαρδουίνων. Ο πατέρας του κατάκτησε την Θήβα και έδωσε την μισή Βαρωνία της Θήβας στον Γκυ να την κυβερνήσει.
Γιόχαν Άνταμ Ράινκεν

Ο Γιόχαν Άνταμ Ράινκεν ("Johann Adam Reincken", βάπτιση: 10 Δεκεμβρίου 1643 – Αμβούργο, 24 Νοεμβρίου 1722) ήταν ολλανδικής καταγωγής Γερμανός συνθέτης, οργανίστας και βιολίστας. Υπήρξε από τους πλέον σημαντικούς βορειοευρωπαίους συνθέτες του 17ου αιώνα, ικανότατος οργανίστας -ιδιαίτερα στον αυτοσχεδιαστικό τομέα-, γνωστός περισσότερο για την επιρροή που είχε στον Γιόχαν Σεμπάστιαν Μπαχ, ωστόσο, πολύ λίγα έργα του έχουν διασωθεί στη σημερινή εποχή.
Crimson Glory

Οι Crimson Glory είναι αμερικάνικο heavy metal συγκρότημα της power και progressive σκηνής, το οποίο δημιουργήθηκε το 1979 και συνεχίζει μέχρι σήμερα, έχοντας διαλυθεί για μία εξαετία στα μέσα της δεκαετίας του '90.
Γαρυφαλλιά Μιχάλβεη

Η Ψαριανή Γαρυφαλλιά Μιχάλβεη ή Μιχάλμπεη βρέθηκε από 7 ετών στα σκλαβοπάζαρα της Οθωμανικής αυτοκρατορίας όταν απήχθη από τα Ψαρά κατά την καταστροφή του νησιού στις 20 Ιουνίου του 1824. Ταλαιπωρήθηκε ως δούλα και διασώθηκε από Αμερικανό διπλωμάτη ή έμπορο ο οποίος την έστειλε στις ΗΠΑ για να τη φροντίσει ο πατέρας του. Η μικρή δυστυχώς σε ηλικία 13 ετών πέθανε. Η ιστορία της ενέπνευσε δύο διεθνούς ακτινοβολίας έργα, το ζωγραφικό έργο "Το κορίτσι από την Ελλάδα" (The Greek girl) της Αν Χαλλ και πιθανώς το γλυπτό "Η Ελληνίδα Σκλάβα"(The Greek Slave) του Χιράμ Πάουερς όπως και άλλα έργα.
Jethro Tull

Οι Jethro Tull ήταν βρετανικό progressive rock συγκρότημα, το οποίο σχηματίστηκε το 1967 στο Μπλάκπουλ της Αγγλίας. Μόνιμο μέλος, συνθέτης και τραγουδιστής του συγκροτήματος από την ίδρυση τους μέχρι σήμερα είναι ο Ίαν Άντερσον.
Οι Jethro Tull έχουν κυκλοφορήσει 21 στούντιο άλμπουμ, εκ των οποίων δύο ανέβηκαν στην κορυφή των αμερικανικών τσαρτ και ένα στα αντίστοιχα βρετανικά, ενώ 16 δίσκοι τους έχουν βραβευθεί ως χρυσοί ή πλατινένιοι.
Χριστόδουλος Ελευθεριάδης

Ο Χριστόδουλος Ελευθεριάδης (1845 - 1917) ήταν αγωνιστής για την ελευθερία από την Ιεράπετρα κατά την τελευταία περίοδο της Τουρκοκρατίας.